นายกรัฐมนตรี เยือนราชอาณาจักรซาอุดีอาระเบีย ร่วมหารือฟื้นความสัมพันธ์ระหว่าง 2 ประเทศ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  กล่าวก่อนนำคณะออกเดินทางไปเยือนราชอาณาจักรซาอุดีอาระเบีย ระหว่างวันที่ 25-26  มกราคมนี้ ว่า ในการเยือนครั้งนี้จะต้องมีสิ่งที่ดีกว่า 32 ปีที่ผ่านมา ซึ่งไทยได้รับเกียรติเชิญให้เข้าร่วมหารือ เพื่อฟื้นความสัมพันธ์เก่าๆ ให้ดีขึ้นในทุกเรื่อง ซึ่งรวมถึงโอกาสสำหรับแรงงานไทยด้วย โดยในช่วงต้นต้องเริ่มจากการตั้งคณะทำงานหารือร่วมกัน  ระหว่าง 2 ประเทศ พร้อมฝากทิ้งท้ายให้ทุกคนช่วยกันทำให้บ้านเมืองสงบสุข ก่อนนำคณะออกเดินทางจากท่าอากาศยานทหาร 2 ในเวลา 7.00 น.